stanford-oval/wikipedia huggingface dataset:
พ่อบ้านใจกล้าสตอรี่
นักแสดง > นักแสดงรับเชิญ

สุรพล พูนพิริยะ (รับเชิญ EP.01)
ศิรภัสรา สินตระการผล (แปม ไกอา) (รับเชิญ EP.02 , EP.03 , EP.06 ,EP.11) เป็น กุ๊กกิ๊ก
นิดา พัชรวีระพงษ์ (รับเชิญ EP.03) เป็น คริส
ไอริณ ศรีแกล้ว (รับเชิญ EP.04) เป็น อังคณา
ภาณิศา อุดมเรืองเกียรติ (นุ่น ไกอา) (รับเชิญ EP.04 , EP.14) เป็น ขิม (วัยสาว)
มณีนุช เสมรสุต (รับเชิญ EP.05 , EP.06) เป็น แม่หมี่ / ป้าหมี่ (แม่ของขิม)
พัน พลุแตก (รับเชิญ EP.05) เป็น หมอปั๊บ
ภริษา ยาคอปเซ่น (ปอนด์ ใจดีทีวี) (รับเชิญ EP.07 , EP.25) เป็น พี่วิ
สุพจน์ จันทร์เจริญ (รับเชิญ EP.08, EP.09) เป็น โจ้ (รุ่นน้องของขิมสมัยเรียนมหาวิทยาลัยที่โจ้เคยแอบชอบขิมมากว่า 20 ปี)
อินทิพร แต้มสุขิน (รับเชิญ EP.10) เป็น แนน (แฟนเก่าที่เป็นทอมสาวของซัมเมอร์สมัยเรียนมัธยม)
สุทธิพงศ์ ทัดพิทักษ์กุล (รับเชิญ EP.13 , EP.22) เป็น ชาติ (พ่อของแทนใจ)
อัฐมา ชีวนิชพันธ์ (รับเชิญ EP.14) เป็น เจน (เคยเป็นแฟนเก่าของซันแต่เธอมีอาการทางจิต)
ศุภกรณ์ กิจสุวรรณ (รับเชิญ EP.14 , EP.20 , EP.26) เป็น ไทเกอร์
ภรัณยู โรจนวุฒิธรรม (รับเชิญ EP.14) เป็น จักร (แฟนหนุ่มมาดเท่คนใหม่ของเจน)
เพ็ญพักตร์ ศิริกุล (รับเชิญ EP.15) เป็น นิดา (ดา)
วงศกร รัศมิทัต (รับเชิญ EP.15) เป็น พาสุข (ต้น)
ณัฐชา จันทพันธ์ (รับเชิญ EP.16) เป็น แดนไท (รักแรกพบของซัมเมอร์)
ษริกา สารทศิลป์ศุภา (รับเชิญ EP.16 , EP.17) เป็น มิเกล (เน็ตไอดอลมีคนฟอลโลว์ไอจีเป็นแสนคนและกำลังจะเป็นคนพิเศษของต้าร์)
กมลพร โกสียรักษ์วงศ์ (รับเชิญ EP.16) เป็น มิ้งค์ (สาววัยรุ่นที่อ้างว่าตัวเองเป็นแฟนคลับของวินตั้งแต่วินอยู่วงบอยเจนเนอเรชั่น)
จินตนัดดา ลัมะกานนท์ (รับเชิญ EP.17 , EP.19) เป็น พิลิน (นักร้องสาวสวยลุคน่ารักคนใหม่ของวิน)
จุฬารัตน์ หาญรุ่งโรจน์ (รับเชิญ EP.17) เป็น แคท (ลูกค้าที่ซัมเมอร์คุยงานด้วยและเป็นเจ้าสาวของโจ)
โกเมน เรืองกิจรัตนกุล (รับเชิญ EP.17) เป็น โจ (ลูกค้าที่ซัมเมอร์คุยงานด้วยและเป็นเจ้าบ่าวของแคท)
สุทธิรักษ์ ทรัพย์วิจิตร (รับเชิญ EP.18 , EP.19) เป็น กันย์ (ชายหนุ่มที่รู้จักกับซัมเมอร์ มาจีบซัมเมอร์ระหว่างที่ซัมเมอร์เลิกกับวิน)
ปราโมทย์ เทียนชัยเกิดศิลป์ (รับเชิญ EP.21) เป็น เบล (เพื่อนของตาร์)
ภูมิพัฒน์ เอี่ยมสำอาง (รับเชิญ EP.21 , EP.22) เป็น บอสซึ่น (นักร้องชายหน้าเกาหลีสุดหล่อเหลาที่มีแฟนคลับสาวๆมารุมทึ้ง)
อัครินทร์ อัครนิธิเมธรัฐ (รับเชิญ EP.21) เป็น ทรงกลด (พี่ชายของแทนใจ ทำงานเป็นตำรวจสายอาชญากรรม)
โยกเยก เชิญยิ้ม (รับเชิญ EP.21) เป็น จ่าไมโคร
พงศ์พิชญ์ ปรีชาบริสุทธิ์กุล (รับเชิญ EP.21) เป็น ชายที่มาส่งมอเตอร์ไซค์ของซันถึงหน้าบ้านของซัน
พริมรตา เดชอุดม (รับเชิญ EP.22 , EP.24) เป็น กชกร (เกรซ)
สมัชญ์ เนียมสอาด (รับเชิญ EP.22)
ดีใจ ดีดีดี (รับเชิญ EP.23) เป็น นิดนึง
อิทธิพัทธ์ ฐานิตย์ (รับเชิญ EP.23 , EP.24) เป็น บอม
ไข่มุก ซุปตาร์ (รับเชิญ EP.24) เป็น ป้าหน่อย (แม่บ้าน)
เพลงประกอบ

เพลง ชอบดื้อ - เนื้อร้อง / ทำนอง / ขับร้อง : ต๊อก ศุภกรณ์ กิจสุวรรณ เพลงเปิดเรื่อง-เพลงปิดเรื่องเฉพาะ EP.01 - 02
เพลง ชอบดื้อ (เวอร์ชันหน้ากากชายแก่) - ขับร้อง : หน้ากากชายแก่(ธนกฤต พานิชวิทย์) Feat. โฟร์ ศกลรัตน์ - เนื้อร้อง / ทำนอง : ศุภกรณ์ กิจสุวรรณ - เรียบเรียง/produce : ธนกฤต พานิชวิทย์, อคิร วงศ์เซ็ง เพลงเปิดเรื่อง-เพลงปิดเรื่องตั้งแต่ EP.03 - ปัจจุบัน
เพลง โอ๊ย - ขับร้อง : ต๊อก ศุภกรณ์ กิจสุวรรณ - เนื้อร้อง : ศุภกรณ์ กิจสุวรรณ - ทำนอง : ชัชชัย ชาบำเหน็จ เพลงปิดเรื่อง EP.17
เพลงประกอบ > ประกอบส่วนหนึ่งในตอน

เพลง สิ่งที่ยังเหลือ - ขับร้อง : ธนกฤต พานิชวิทย์ เฉพาะ EP.15
เพลง โอ๊ย - ขับร้อง : ต๊อก ศุภกรณ์ กิจสุวรรณ - เนื้อร้อง : ศุภกรณ์ กิจสุวรรณ - ทำนอง : ชัชชัย ชาบำเหน็จ เฉพาะ EP.17
เชิงอรรถ

ทางเวิร์คพอยท์ร่วมกับ Thai Broadcasting Co., Ltd ได้สรรค์สร้างสติกเกอร์ไลน์ชุด Offficial Stickers LINE ของซีรีส์เรื่อง พ่อบ้านใจกล้าสตอรี ผ่านแอปพลิเคชัน ไลน์ (LINE) ให้แฟนๆได้หามาดาวน์โหลดหามาใช้งานกันได้แล้วทาง LINE STORE (ค่าบริการ Download 60 บาท)
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  ASIAN TELEVISION AWARDS 2017  | BEST COMEDY PROGRAMME | Under Her Nose (พ่อบ้านใจกล้าสตอรี่) | เสนอชื่อเข้าชิง |
เกมอัจฉริยะ คนปะทะเทพ

| --- | --- |
เกมอัจฉริยะ คนปะทะเทพ
神は遊戯に飢えている。 (Kami wa Gēmu ni Ueteiru)
ชื่อภาษาอังกฤษ: Gods' Games We Play
นวนิยายชุด
เขียนโดย: เค ซาซาเนะ
สำนักพิมพ์: คากูโยมุ
วางจำหน่ายตั้งแต่: กันยายน พ.ศ. 2563 – ปัจจุบัน
ไลต์โนเวล
เขียนโดย: เค ซาซาเนะ
วาดภาพโดย: โทอิโระ โทโมเซะ
สำนักพิมพ์: เมเดียแฟกทอรี
สำนักพิมพ์ภาคภาษาไทย: ฟีนิกซ์
ในเครือ: เอ็มเอฟบุงโกะเจ
กลุ่มเป้าหมาย: ชาย
วางจำหน่ายตั้งแต่: 25 มกราคม พ.ศ. 2564 – ปัจจุบัน
จำนวนเล่ม:  8  2
มังงะ
เขียนโดย: เค ซาซาเนะ
วาดภาพโดย: คาปิโกะ โทริอูมิ
สำนักพิมพ์: เมเดียแฟกทอรี
นิตยสาร: คอมิกอไลฟ์รายเดือน
กลุ่มเป้าหมาย: เซเน็ง
วางจำหน่ายตั้งแต่: 27 สิงหาคม พ.ศ. 2564 – ปัจจุบัน
จำนวนเล่ม: 2
อนิเมะโทรทัศน์
กำกับโดย: ทัตสึยะ ชิราอิชิ
อำนวยการสร้างโดย: โซระ คิมูระ เคโกะ นากามูระ นาโอโตะ อิตามิ เท็ตสึโระ ซาโตมิ อายะ อีซึกะ ยูคาริ คุวายามะ โคอิจิ ซาโนะ คัง หยู โคจิ ซาวาฮาระ
เขียนบทโดย: NTL
ดนตรีโดย: จิน (บัสเต็ด โรส)
สตูดิโอ: ไลเดนฟิมส์
ฉาย:  1 เมษายน พ.ศ. 2567  –  24 มิถุนายน พ.ศ. 2567
ตอน: 13 (รายชื่อตอน)
เกมอัจฉริยะ คนปะทะเทพ (ญี่ปุ่น: 神は遊戯に飢えている。; โรมาจิ: Kami wa Gēmu ni Ueteiru; แปลว่า "เทพกระหายเกม") ในรูปแบบเว็บโนเวลและหนังสือไลต์โนเวลเล่มแรกมีชื่อเรื่องที่มีชื่อเรื่องรองว่า เกมอัจฉริยะ คนปะทะเทพ -ศึกลับสมองของเด็กหนุ่มกับเทพเจ้า- (ญี่ปุ่น: 神は遊戯に飢えている。神々に挑む少年の究極頭脳戦; โรมาจิ: Kami wa Gēmu ni Ueteiru: Kamigami ni Idomu Shōnen no Kyūkyoku Zunōsen) เป็นซีรีส์ไลต์โนเวลญี่ปุ่น เขียนโดยเค ซาซาเนะ และวาดภาพประกอบโดยโทอิโระ โทโมเซะ เริ่มเผยแพร่ออนไลน์ทางเว็บไซต์คากูโยมุ เว็บไซต์นิยายออนไลน์สร้างโดยผู้ใช้ของคาโดกาวะในเดือนกันยายน พ.ศ. 2563 ภายหลังสำนักพิมพ์เมเดียแฟกทอรีได้รับลิขสิทธิ์ตีพิมพ์เป็นหนังสือในเครือเอ็มเอฟบุงโกะเจตั้งแต่เดือนมกราคม พ.ศ. 2564 วางจำหน่ายถึงเล่มที่ 8 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยคาปิโกะ โทริอูมิ ตีพิมพ์ในนิยตสารคอมิกอไลฟ์รายเดือน นิตยสารมังงะแนวเซเน็งของสำนักพิมพ์เมเดียแฟกทอรีตั้งแต่เดือนสิงหาคม พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) แล้ว 3 เล่ม ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์มีการประกาศสร้าง เริ่มออกอากาศในเดือนเมษายนถึงมิถุนายน พ.ศ. 2567
สื่อ > ไลต์โนเวล

ซีรีส์นวนิยายเขียนโดยเค ซาซาเนะ เริ่มเผยแพร่ออนไลน์ทางเว็บไซต์คากูโยมุ เว็บไซต์นิยายออนไลน์สร้างโดยผู้ใช้ของคาโดกาวะในเดือนกันยายน พ.ศ. 2563 ภายหลังสำนักพิมพ์เมเดียแฟกทอรีได้รับลิขสิทธิ์ตีพิมพ์เป็นหนังสือไลต์โนเวลในเครือเอ็มเอฟบุงโกะเจตั้งแต่วันที่ 25 มกราคม พ.ศ. 2564 วาดภาพประกอบโดยโทอิโระ โทโมเซะ วางจำหน่ายถึงเล่มที่ 8 เมื่อเดือนพฤษภาคม พ.ศ. 2567
ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 20 กุมภาพันธ์ พ.ศ. 2566
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 มกราคม พ.ศ. 2564 | 978-4-04-680165-4 | 24 กุมภาพันธ์ พ.ศ. 2566 | 978-616-599-031-8 |
| 2 |  25 พฤษภาคม พ.ศ. 2564 | 978-4-04-680396-2 | 13 พฤศจิกายน พ.ศ. 2566 | 978-616-599-324-1 |
| 3 |  25 สิงหาคม พ.ศ. 2564 | 978-4-04-680700-7 | พฤษภาคม พ.ศ. 2567 | — |
| 4 |  25 มกราคม พ.ศ. 2565 | 978-4-04-681098-4 | — | — |
| 5 |  25 สิงหาคม พ.ศ. 2565 | 978-4-04-681584-2 | — | — |
| 6 |  25 มกราคม พ.ศ. 2566 | 978-4-04-682111-9 | — | — |
| 7 |  25 กรกฎาคม พ.ศ. 2566 | 978-4-04-682664-0 | — | — |
| 8 |  24 พฤษภาคม พ.ศ. 2567 | 978-4-04-683237-5 | — | — |
สื่อ > มังงะ

มังงะดัดแปลง วาดภาพโดยคาปิโกะ โทริอูมิ ตีพิมพ์ในนิยตสารคอมิกอไลฟ์รายเดือน นิตยสารมังงะแนวเซเน็งของสำนักพิมพ์เมเดียแฟกทอรีตั้งแต่วันที่ 27 สิงหาคม พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) แล้ว 3 เล่ม
| # | วันที่ออกจำหน่าย | ISBN |
| --- | --- | --- |
| 1 |  23 มีนาคม พ.ศ. 2565 | 978-4-04-681226-1 |
| 2 |  21 เมษายน พ.ศ. 2566 | 978-4-04-682454-7 |
| 3 |  23 เมษายน พ.ศ. 2567 | 978-4-04-683567-3 |
สื่อ > อนิเมะ

ในวันที่ 21 มกราคม พ.ศ. 2565 มีการประกาศการดัดแปลงเป็นอนิเมะพร้อมวิิดีโอโปรโมตที่ให้เสียงบรรยายโดยซากิ มิยาชิตะ ในวันที่ 24 กรกฎาคม พ.ศ. 2565 ระหว่างอีเวนต์ "นัตสึ โนะ กากูเอ็นไซ 2022" ของเอ็มเอฟบุงโกะเจ มีการประกาศว่าอนิเมะจะเป็นซีรีส์โทรทัศน์ผลิตโดยสตูดิโอไลเดนฟิมส์ กำกับโดยทัตสึยะ ชิราอิชิ และเขียนบทโดย NTL ซีรีส์นี้มีกำหนดออกอากาศในวันที่ 1 เมษายนถึง 24 มิถุนายน พ.ศ. 2567 บนช่องเอที-เอ็กซ์และเครือข่ายอื่นๆ เพลงเปิดคือ "NewGame" ร้องโดย AliA ในขณะที่เพลงปิดคือ "I'm Game!" ร้องโดยฮินะ ทาจิบานะ
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | วันที่ฉายครั้งแรก  |
| --- | --- | --- | --- | --- |
| 1 | "ผู้เล่นที่ 01 เกมอัจฉริยะ คนปะทะเทพ" Transliteration: "Gods' Games We Play" | ทาคาฮิโระ ทานากะ ทัตสึยะ ชิราอิชิ | ทัตสึยะ ชิราอิชิ | 1 เมษายน 2567 (2567-04-01) |
| 2 | "ผู้เล่นที่ 02 วิ่งไล่จับเทพ" Transliteration: "Kamigokko" (ญี่ปุ่น: 神ごっこ) | เซกิโนะ เซกิจู | เซกิโนะ เซกิจู | 8 เมษายน 2567 (2567-04-08) |
| 3 | "ผู้เล่นที่ 03 เพิร์ล ไดมอนด์ค่ะ" Transliteration: "Pāruda・Diamondo Desu" (ญี่ปุ่น: パール・ダイアモンドです) | ชุนจิ โยชิดะ | ทัตสึยะ ชิราอิชิ | 15 เมษายน 2567 (2567-04-15) |
| 4 | "ผู้เล่นที่ 04 โอโรโบรอส" Transliteration: "Uroborosu" (ญี่ปุ่น: ウロボロス) | โยชิสึกุ คิมูระ | ทัตสึยะ ชิราอิชิ | 22 เมษายน 2567 (2567-04-22) |
| 5 | "ผู้เล่นที่ 05 เวิลด์เกมทัวร์" Transliteration: "Wārudo Gēmuzu Tsuā" (ญี่ปุ่น: ワールドゲームズツアー) | อาซาฮี โยชิมูระ | เซกิโนะ เซกิจู | 29 เมษายน 2567 (2567-04-29) |
| 6 | "ผู้เล่นที่ 06 มายด์อารีน่า" Transliteration: "Maindo Arīna" (ญี่ปุ่น: マインドアリーナ) | โคจิ อาริโตมิ | ทามัตสึคุริ ทามาคุระ | 6 พฤษภาคม 2567 (2567-05-06) |
| 7 | "ผู้เล่นที่ 07 วิ่งผลัดชิงอาทิตย์" Transliteration: "Taiyō Sōdatsu Rirē" (ญี่ปุ่น: 太陽争奪リレー) | เซกิโนะ เซกิจู | เซกิโนะ เซกิจู | 13 พฤษภาคม 2567 (2567-05-13) |
| 8 | "ผู้เล่นที่ 08 พระอาทิตย์หายไปไหน?" Transliteration: "Taiyō wa Doko e Kieta？" (ญี่ปุ่น: 太陽はどこへ消えた？) | ชุนจิ โยชิดะ | ชิโรโนะ ฮาราดะ | 20 พฤษภาคม 2567 (2567-05-20) |
| 9 | "ผู้เล่นที่ 09 บุ๊คเมกเกอร์" Transliteration: "Bukkumēkā" (ญี่ปุ่น: ブックメーカー) | ทัตสึยะ ชิราอิชิ | ทัตสึยะ ชิราอิชิ | 27 พฤษภาคม 2567 (2567-05-27) |
| 10 | "ผู้เล่นที่ 10 กลโกงสามอย่างของเทพ" Transliteration: "Kami ga Motarasu Mittsu no Ika-sama" (ญี่ปุ่น: 神がもたらす三つのイカサマ) | วู ยูโอะ ทัตสึยะ ชิราอิชิ โยชิทากะ นางาโอกะ | คัตสึยูกิ โคเดระ | 3 มิถุนายน 2567 (2567-06-03) |
| 11 | "ผู้เล่นที่ 11 ลูเชเมียร์ "เขาวงกต" ที่ไม่อาจหวนกลับ" Transliteration: "Kaerazu no "Meikyū" Rusheimea" (ญี่ปุ่น: 帰らずの”迷宮”ルシェイメア) | โยชิทากะ นางาโอกะ | ฮิโรกิ ฮันดะ | 10 มิถุนายน 2567 (2567-06-10) |
| 12 | "ผู้เล่นที่ 12 ลูเชเมียร์ "เขาวงกต" แห่งความตายและการฟื้น" Transliteration: "Shi to Saisei no "Meikyū” Rusheimea" (ญี่ปุ่น: 死と再生の”冥宮”ルシェイメア) | โคจิ อาริโตมิ | คัตสึยูกิ โคเดระ | 17 มิถุนายน 2567 (2567-06-17) |
| 13 | "ผู้เล่นที่ 13 เป็นเกมที่ดี เล่นได้ดี" Transliteration: "Good Game Well Played" | เซกิจู เซกิโนะ, ชุนจิ โยชิดะ, ทัตสึยะ ชิราอิชิ | เซคิโนะ เซกิจู | 24 มิถุนายน 2567 (2567-06-24) |
ดูเพิ่ม

ศึกสุดท้ายของเธอกับผมคือจุดเริ่มต้นของโลกใบใหม่ — อีกหนึ่งซีรีส์ไลต์โนเวลโดยผู้เขียนเดียวกัน
โลกคู่ขนานกับตำนานวีรบุรุษที่ถูกลืม — อีกหนึ่งซีรีส์ไลต์โนเวลโดยผู้เขียนเดียวกัน
แหล่งข้อมูลอื่น

นวนิยายเว็บ ที่คากูโยมุ (ญี่ปุ่น)
เว็บไซต์ทางการของไลต์โนเวล (ญี่ปุ่น)
เกมอัจฉริยะ คนปะทะเทพ (นิยาย) ที่เครือข่ายข่าวอนิเมะ
วัดป่าแดงมหาวิหาร

| วัดป่าแดงมหาวิหาร |
| --- | --- |
วัดป่าแดงมหาวิหาร

ชื่อสามัญ: วัดป่าแดง
ที่ตั้ง: 71 หมู่ 14 ซอย 4 ถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ 50200
นิกาย: เถรวาท มหานิกาย
พระพุทธรูปสำคัญ: พระพุทธพิชิตชัยอดิสัยป่าแดงมิ่งมงคล  พระพุทธสิริมงคลชัย
เจ้าอาวาส: พระครูโฆสิตปริยัตยาภรณ์ (เจ้าคณะตำบลสุเทพเขต 1)
พระจำพรรษา: จำนวนภิกษุ 6 รูป สามเณร 14 รูป
จุดสนใจ: พระอุโบสถ พระวิหาร เจดีย์ บันไดนาค
 สถานีย่อยพระพุทธศาสนา
วัดป่าแดงมหาวิหาร 
หรือที่ชาวบ้านเรียกว่า “วัดป่าแดง” ที่ได้ชื่อว่าวัดป่าแดงเนื่องจากในอดีตบริเวณวัดมีต้นไม้แดงอยู่มาก วัดป่าแดงมหาวิหารตั้งอยู่เลขที่ 71 หมู่ 14 ซอย 4 ถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ สังกัดคณะสงฆ์มหานิกาย ปัจจุบันพระครูโฆสิตปริยัตยาภรณ์เป็นเจ้าอาวาส
ประวัติความเป็นมา ความสำคัญ

วัดป่าแดงสถาปนาขึ้นเมื่อ พ.ศ. 1974 โดยพระเจ้าติโลกราช กษัตริย์แห่งราชวงศ์มังรายเพื่อเป็นที่พำนักของพระญาณคัมภีร์และคณะสงฆ์ที่เดินทางกลับมาจากลังกาเพื่อเผยแผ่ลัทธินิกายลังกาวงค์ใหม่หรือนิกายสิงหลในขณะนั้นพระญาณคัมภีร์ได้อัญเชิญพระไตรปิฏก พระพุทธรูป และต้นโพธิ์มาไว้ในวัดแห่งนี้ ในสมัยพระเจ้าติโลกราชพระองค์ทรงเลื่อมใสและทำนุบำรุงพุทธศาสนานิกายลังกาวงศ์ใหม่อีกทั้งทรงผนวชที่วัดป่าแดงมหาวิหาร การสนับสนุนคณะสงฆ์นิกายสีหลทำให้พุทธศาสนานิกายลังกาวงศ์ใหม่เจริญรุ่งเรืองเป็นอย่างมากเป็นที่เลื่อมใสของผู้คน วัดป่าแดงจึงเป็นศูนย์กลางทางพุทธศาสนาสายลังกาวงศ์ใหม่ พระเจ้าติโลกราชได้ถวายพระเพลิงพระศพพระราชบิดาและพระราชมารดาที่วัดแห่งนี้ทั้งยังได้สร้างเจดีย์บรรจุพระบรมอัฐิพระราชบิดาและพระรามารดาซึ่งยังคงมีหลักฐานหลงเหลือมาจนถึงปัจจุบัน
พุทธศาสนาลัทธิลังกาวงศ์ใหม่หรือนิกายสีหล เป็นพุทธศาสนานิกายใหม่ที่เข้ามาเผยแผ่ในล้านนาโดยมีพระญาณคัมภีร์เป็นผู้นำในการเผยแผ่ นำเข้ามาในเชียงใหม่ในสมัยพญาสามฝั่งแกน (พ.ศ. 1973) สาเหตุที่ทำให้พระญาณคัมภีร์ตั้งนิกายลังกาวงศ์ใหม่ขึ้นเนื่องจาก การเผยแผ่ลัทธิลังกาวงศ์เก่าของพระสุมนเถระซึ่งทำให้เกิดการตื่นตัวทางพุทธศาสนาอย่างกว้างขวางนำไปสู่แนวความคิดที่ต้องการพุทธศาสนาที่บริสุทธิ์ถูกต้องตามพระธรรมวินัย พระญาณคัมภีร์และคณะจึงเดินทางไปศึกษาและอุปสมบทที่ลังกาโดยตรง จึงเดินทางกลับมาเผยแผ่หลักการและแนวปฏิบัติใหม่ออกไปอย่างกว้างขวางจนเกิดความขัดแย้งและแตกแยกกับนิกายลังกาวงศ์เก่าหรือนิกายรามัญ (วัดสวนดอก) คณะสงฆ์ฝ่ายป่าแดงกล่าวหาสงฆ์ฝ่ายสวนดอกว่าไม่เป็นภิกษุเพราะไม่ปฏิบัติตามพระธรรมวินัยอย่างเคร่งครัดในสมัยพญาสามฝั่งแกน (พ.ศ. 1945-1984) จึงโปรดให้จัดเวทีโต้แย้งกันจนในที่สุดสงฆ์ฝ่ายป่าแดงชนะ หลังจากนั้นพระสงฆ์ทั้งสองนิกายยังเกิดการทะเลาะวิวาทกันอยู่บ่อยครั้งพญาสามฝั่งแกนจึงโปรดให้สงฆ์ฝ่ายป่าแดงออกจากเชียงใหม่ใน พ.ศ. 1977 ทำให้นิกายปาแดงไปเจริญรุ่งเรืองที่ เชียงราย เชียงแสน พะเยา ลำปาง เชียงตุง จนกระทั่งสมัยพระเจ้าติโลกราช (พ.ศ. 1984-2030) ทรงเลื่อมใสในนิกายวัดป่าแดงจึงทรงอุปถัมภ์จนนิกายวัดป่าแดงกลับมารุ่งเรืองอีกครั้ง
ปูชนียวัตถุ > พระพุทธสิริธัมมจักกสัติโลกราช

พระพุทธสิริธัมมจักกสัติโลกราชเป็นพระพุทธรูปเชียงแสนทรงเครื่อง สร้างเมื่อ พ.ศ. 2524 หน้าตักกว้าง 20 นิ้ว สูง 34 นิ้ว ในยอดพระเกตุโมลีบรรจุพระบรมสารีริกธาตุ ซึ้งได้ประทานจากสมเด็จพระญาณสังวร สมเด็จพระสังฆราชสกลมหาสังฆปริณายก เมื่อวันที่ 11 ตุลาคม พ.ศ. 2550 สมเด็จพระมหารัชมังคลาจารย์ เจ้าคณะใหญ่หนเหนือวัดปากน้ำภาษีเจริญ กรุงเทพมหานคร บรรจุพระบรมสารีริกธาตุเมื่อวันที่ 10 มกราคม พ.ศ. 2551
ปูชนียวัตถุ > พระพุทธพิชิตชัยอดิสัยป่าแดงมิ่งมงคล

พระพุทธพิชิตชัยอดิสัยป่าแดงมิ่งมงคล เป็นพระพุทธรูปศิลปะเชียงแสนปางมารวิชัย ขนาดหน้าตัก 55 นิ้ว สูง 72 นิ้ว จำลองมาจากพระเจ้าเก้าตื้อ วัดสวนดอกพระอารารมหลวง อำเภอเมือง จังหวัดเชียงใหม่ สร้างเมื่อ พ.ศ. 2525 โดยมีนายณรงค์ ภูอิทธิวงศ์ เป็นเจ้าภาพจัดสร้างในสมัยพระบัญชา ฐิตสีโล ดำรงตำแหน่งรักษาการแทนเจ้าอาวาสวัดป่าแดงมหาวิหาร สมเด็จพระญาณสังวร สมเด็จพระสังฆราชสกลมหาสังฆปริณายก วัดบวรนิเวศน์วิหารกรุงเทพมหานคร ขณะดำรงตำแหน่งสมณศักดิ์เป็นสมเด็จพระญาณสังวร ได้ประทานนามให้
ปูชนียวัตถุ > พระพุทธสิริมงคลชัย

พระพุทธสิริมงคลชัยเป็นพุทธศิลปะแบบญี่ปุ่นประดิษฐานใต้ต้นโพธิ์ลังกา ขนาดหน้าตักกว้าง2.85 เมตร สูง 3.20 เมตร สร้างเมื่อ พ.ศ. 2520 โดยพระธุดงค์รูปหนึ่งได้รับการสมโภชเมื่อ พ.ศ. 2524 บริเวณลานพระพุทธสิริมงคลชัยจะมีการปรับปรุงพื้นที่โดยรอบให้เป็นข่วงธรรม
ปูชนียวัตถุ > สมเด็จพระโลกนาถศาสดาบรมบพิตรสถิตรัตตวัน

สมเด็จพระโลกนาถศาสดาบรมบพิตรสถิตรัตตวันเป็นพระพุทธรูปศิลปะเชียงแสน ขนาดหน้าตักหว้าง 72นิ้ว สูง90นิ้ว สร้างเมื่อพ.ศ. 2543 ประดิษฐานในศาลาเฉลิมพระเกียรติ 72 พรรษา เมื่อวันที่ 10 ตุลาคม 2544 โดยความอุปถัมภ์ของพระวิสุทธิสุนทร วัดอมรคีรี กรุงเทพมหานคร เมื่อวันที่ 19 กันยายน 2545 สมเด็จพระมหารัชมังคลาจารย์ เจ้าคณะใหญ่หนเหนือ กรรมการเถรสมาคมวัดปากน้ำภาษีเจริญ กรุงเทพมหานคร ได้เดินทางมาเยี่ยมชมวัดป่าแดงมหาวิหาร และประธานนามว่าสมเด็จพระโลกนาถศาสดาบรมบพิตรสถิตรัตตวัน เพื่อถวายเป็นพระราชกุศลแด่พระบามสมเด็จพระเจ้าอยู่หัว เนื่องในวโรกาสเฉลิมพระชนมายุครบ 72 พรรษา
ปูชนียวัตถุ > พระพุทธมณีศรีอุดม

พระพุทธมณีศรีอุดมเป็นพระพุทธรูปก่ออิฐด้วยปูน ขนาดหน้าตักกว้าง 1.35 เมตร สูง 1.53 เมตร ประดิษฐานในซุ้มโขงหลังพระประธาน ได้รับการบูรณะครั้งล่าสุดเมื่อ พ.ศ. 2543
ปูชนียวัตถุ > ช้างไม้มงคลคู่

ช้างไม้มงคลคู่ได้รับพระราชทานจากสมเด็จพระบรมราชินีนาถ ในวันที่ 15 มกราคม 2553 เวลา 14.30 น. นายธัญศักดิ์ ศรีจันทร์ ปลัด อบต.สุเทพ (ในขณะนั้น) ได้อัญเชิญช้างไม้มงคลคู่พระราชทานมาประดิษฐานในวัดป่าแดงมหาวิหาร โดยช้างไม้มงคลคู่นี้มีความสูง 2.97 เมตร ฐานกว้าง 95 เมตร ยาว 2.90 เมตร น้ำหนัก 1,200 กิโลกรัม
โบราณสถาน > เจดีย์วัดป่าแดงหลวง(ร้าง)

เจดีย์วัดป่าแดงหลวงร้างเป็นเจดีย์ก่ออิฐถือปูน ตั้งอยู่บริเวณทางด้านตะวันออกของวัดในส่วนที่มีพระสงฆ์จำพรรษา เจดีย์องค์นี้สร้างขึ้นในปีพ.ศ. 1990 โดยพญาติโลกราชโปรดให้สร้างขึ้นเพื่อบรรจุอัฐิพระราชมารดาและพระบิดาของพระองค์ ลักษณะประกอบของเจดีย์มีความสัมพันธ์กับเจดีย์ช้างล้อมศรีสัชชนาลัย ประกอบด้วยฐานเขียงทรงสี่เหลี่ยมซ้อนกันสองชั้นแล้วเคยปรากฏรูปปั้นช้างล้อมองค์เจดีย์ ลำตัวของช้างเหล่านั้นติดกับติดกับฐานเขียงทรงสี่เหลี่ยมแต่ปัจจุบันชำรุดหลุดร่วงไปหมดแล้ว ถัดจากฐานช้างล้อมเป็นฐานทรงแท่งรูปสี่เหลี่ยมยกสูง เจาะเป็นช่องซุ้มจระนำเป็นกรอบวงโค้งลักษณะคล้ายกรอบซุ้มหน้านางในศิลปะสุโขทัย โดยที่ช่องซุ้มนี้เป็นที่ประดิษฐานพระพุทธรูปโดยรอบทั้ง 4 ด้าน ด้านละ 5ซุ้ม รวม 20 ซุ้ม ซึ่งมีลักษณะคล้ายกรอบซุ้มหน้านางในศิลปะสุโขทัยที่ได้รับอิทธิพลจากศิลปะลังกาซึ่งอิทธิพลของเจดีย์ทรงระฆังแบบสุโขทัย อาจเข้ามาในล้านนาตั้งแต่การเข้ามาเผยแพร่พระพุทธศาสนาของพระสุมนเถระ พ.ศ. 1912
โบราณสถาน > วิหารวัดป่าแดงหลวง

วิหารวัดป่าแดงหลวงตั้งหน้าไปทางด้านทางตะวันออก ตามสภาพในปัจจุบันได้รับการบูรณะปฏิสังขรณ์โดยครั้งสำคัญเมื่อ พ.ศ. 2523 เช่น การก่อผนังและหน้าต่างใหม่ การมุงหลังคาด้วยกระเบื้อง แต่ในส่วนศิลปกรรมตามสภาพเดิม เช่น หน้าบัน คันทวย รองรับเชิงชาย และลวดลายปูนปั้นประดับมณฑปปราสาทภายในวิหารมีลักษณะค่อนข้างสมบรูณ์รวมถึงตัวผังพื้นของอาคารเป้นแบบดั้งเดิมของล้านนา ลักษณะตัววิหารเป็นอาคารเครื่องไม้ขนาดกว้าง 3 ห้อง ยาว 6 ห้อง หันหน้าไปทางทิศตะวันออก มีลักษณะเป็นวิหารแบบปิดโดยมีการ ก่ออิฐฉาบปูนเป็นผนังทึบรอบตัวอาคาร มีการเจาะช่องหน้าต่าง ระหว่างห้องวิหารทุกห้อง สำหรับห้องท้ายวิหารเป็นผนังก่อทึบและเจาะช่องเพื่อทะลุถึง องค์มณฑปปราสาทที่สร้างท้ายวิหารเป็นที่ประดิษฐานของพระพุทธรูปสำริด แผนผังของวิหารเป็นรูปสี่เหลี่ยมผืนผ้าสัมพันธ์กับหลังคาที่มี 2 ชั้น เป็นกระเบื้องดินเผาเคลือบสีน้ำตาล
โบราณสถาน > อุโบสถวัดป่าแดง

อุโบสถวัดป่าแดง ตั้งแยกอยู่ในบริเวณตอนล่าง ห่างจากบันไดนาคราวหนึ่งร้อยเมตร ทางด้านทิศตะวันออก ปัจจุบันอยู่ติดโรงแรมฟลอรัลอยาตนะเชียงใหม่ ตัวอุโบสถหันหน้าไปทางทิศตะวันออก เป็นอาคารก่ออิฐถือปูนขนาดเล็กตั้งอยู่บนเนินดิน บริเวณหน้าบันตกแต่งด้วยลายแกะสลักไม้ โดยลายหน้าบันด้านทิศตะวันตกปรากฏลายแกะไม้ประดับกระจก เป็นภาพยักษ์ประกอบเถาวายก้านขด ป้านลมทั้งสองด้านเป็นรูปพญานาคประดับกระจก อุโบสถวัดป่าแดง ไม่ปรากฏหลักฐานการสร้างแต่จากรูปแบบศิลปกรรมน่าจะสร้างหลังจากวิหาร
โบราณสถาน > เจดีย์ทรงระฆัง

ด้านหลังวิหารวัดป่าแดงปรากฏเจดีย์ทรงระฆัง ที่ตัวระฆังได้ปรับรูปแบบอยู่ในผังแปดเหลี่ยม บนฐานปัทม์ อันเป็นเจดีย์ศิลปะล้านนา แต่ไม่ปรากฏหลักฐานการก่อสร้าง โดยร่องรอยที่ปรากฏในปัจจุบันได้ถูกปฏิสังขรณ์ไปมากแล้วเจดีดังกล่าวสันนิษฐานว่าอาจสร้างหรือปฏิสังขรณ์ในช่วงเวลาที่ครูบาศรีวิชัยมาพำนักที่วัดป่าแดง ตามเอกสารล้านนาราวกลางพุทธศตวรรษที่ 25 ได้กล่าวว่าครูบาศรีวิชัยได้ บรูณะซ่อมแซมในช่วงหลังที่ท่านได้มาปฏิสังขรณ์วัดสวนดอก รวมทั้งให้สร้างหอไตรขึ้นระหว่างซุ้มพระหลังวิหารกับเจดีย์
โบราณสถาน > เจดีย์ทรงปราสาท

เจดีย์ทรงปราสาทบนฐานปัทม์ มียอดเป็นทรงระฆังกลม ภายในองค์ธาตุเรือนธาตุนั้นเป็นห้องขนาดเล็กโดยปัจจุบันเป็นอาคารที่ใช้เป็นหอธรรม หรือเก็บคัมภีร์ใบลาน เจดีย์ดังกล่าวไม่ปรากฏหลักฐานการสร้าง แต่เมื่อพิจารณาจากรูปแบบศิลปกรรมเจดีย์ในปัจจุบันแม้จะได้ถูกปฏิสังขรณ์ไปมากแต่จากร่องรอยบางประการ เช่น การปรากฏการตกแต่งด้วยปูนปั้นประดับกระจกบริเวณองค์ระฆังเหนือเรือนธาตุด้วยลานศิลปะพม่า และยอดเจดีย์ที่ปราศจากบัลลังก์ ก็เป็นลักษณะของเจดีย์ศิลปะพม่า ทำให้มีการตั้งข้อสังเกตว่ามีการปฏิสังขรณ์โดยผสมผสานกับศิลปะพม่า เพราะเป็นที่นิยมแพร่หลายในสมัยนั้น
สิ่งปลูกสร้างอื่น ๆ

ศาลาอเนกประสงค์และศูนย์การเรียนรู้ติโลกราช เป็นอาคารคอนกรีตเสริมเหล็กชั้นเดียว กว้าง 9 เมตร ยาว 20 เมตร สร้างเมื่อ พ.ศ. 2518 นอกจากนี้ยังเป็นสถานที่เรียนของศูนย์การศึกษาพระพุทธศาสนาวันอาทิตย์ของวัดป่าแดงมหาวิหาร ซึ่งเริ่มเปิดสอนตั้งแต่ พ.ศ. 2547 จนถึงปัจจุบัน
ศาลาบำเพ็ญกุศล จำนวน 1 หลัง เป็นอาคารชั้นเดียวสร้างด้วยคอนกรีตเสริมเหล็ก
ศาลาโตแสงชัย สร้างเมื่อ พ.ศ. 2518
ศาลาบำเพ็ญบุญ
ศาลาหมอชีวกโกมารภัจจ์ สร้างเมื่อประมาณ พ.ศ. 2518
ศาลาแก้วสืบตระกูล สร้างเมื่อ พ.ศ. 2532
หอระฆัง สร้างเมื่อ พ.ศ. 2538
อาคารสำนักงานวัดป่าแดงมหาวิหาร สร้างเมื่อ พ.ศ. 2541 และปรับปรุงเมื่อ พ.ศ. 2546
ศาลาเฉลิมพระเกียรติ 72 พรรษาฯ สร้างเมื่อ พ.ศ. 2543 มีสมเด็จพระบรมโลกนาถศาสดาบรมบพิตรสถิตรัตตวันเป็นพระประธาน และเป็นที่ประดิษฐานของช้างไม้มงคลคู่ ที่ได้รับพระราชทานจากสมเด็จพระนางพระบรมราชินีนาถ
รายนามเจ้าอาวาส

รายนามเจ้าอาวาสวัดป่าแดงมหาวิหารรูปแรกจนถึงปัจจุบันมีดังนี้
| ลำดับที่ | รายนาม | วาระการดำรงตำแหน่ง |
| --- | --- | --- |
| 1 | พระมหาญาณคัมภีร์ | พ.ศ. 1973 - ไม่ปรากฏ |
| 2 | พระมหาสวามีญาณโพธิ | พ.ศ. 2031 - พ.ศ. 2035 |
| 3 | พระมหาสัทธัมมสัณฐิกะ | ไม่ปรากฏ |
| 4 | พระมหาสารภังคะเถระ | ไม่ปรากฏ |
| 5 | ครูบามณีวรรณ | ไม่ปรากฏ |
| 6 | ครูบาเสาร์ | ไม่ปรากฏ |
| 7 | พระคำตั๋น | ไม่ปรากฏ |
| 8 | พระหล้า | ไม่ปรากฏ |
| 9 | พระอธิการอิ่นแก้ว อรินฺโท | พ.ศ. 2487 - พ.ศ. 2516 |
| 10 | พระบัญชา ฐิตสีโล | พ.ศ. 2516 - พ.ศ. 2526 |
| 11 | พระครูสุนทรธรรมคุณ | พ.ศ. 2526 - พ.ศ. 2530 |
| 12 | พระสายันห์ ยสปาโล | พ.ศ. 2530 - พ.ศ. 2532 |
| 13 | พระครูฤทธิเดช ฐานวโร | พ.ศ. 2532 - พ.ศ. 2540 |
| 14 | พระมหาไสว เทวปุญฺโญ | พ.ศ. 2540 - พ.ศ. 2542 |
| 15 | พระมหาธีรพงษ์ สิรินฺธโร พระครูธรรมธรธีรพงษ์ สิรินฺธโร พระครูโฆสิตปริยัตยาภรณ์ | พ.ศ. 2542 - พ.ศ. 2544 พ.ศ. 2544 - พ.ศ. 2549  พ.ศ. 2549 - ปัจจุบัน |
อาณาเขต

ทิศเหนือ		จรดสำนักงานมูลนิธิโครงการหลวง
ทิศใต้		จรดเขตอุทยานแห่งชาติดอยสุเทพ – ปุย
ทิศตะวันออก	จรดที่ดินของเอกชน
ทิศตะวันตก	จรดเขตอุทยานแห่งชาติดอยสุเทพ – ปุย
ประมวลภาพบรรยากาศภายในวัดป่าแดงมหาวิหาร

บันไดนาค
วิหารวัดป่าแดงหลวง
เจดีย์ทรงระฆัง
เจดีย์ทรงปราสาท
อุโบสถวัดป่าแดง
พระสิริมงคลชัย
ต้นโพธิ์เก่าแก่
บรรรยากาศภายวัด
ป้ายธรรมะ
รูปปั้นเทวดา
การเดินทาง

จากสี่แยกตลาดต้นพยอมตรงมาตามถนนสุเทพ ด้านหลังมหาวิทยาลัยเชียงใหม่ ประมาณ 400 เมตร เลี้ยวซ้ายเข้าไปในซอย 4 ก่อนถึงวัดอุโมงค์จะมีทางแยกเลี้ยวขวาแล้วตรงไปจนสุดทาง
แหล่งข้อมูลอื่น

ภาพถ่ายดาวเทียมจากกูเกิลแมปส์
พญานาค (บันไดนาค)
พระพุทธพิชิตชัยอดิสัยป่าแดงมิ่งมงคล พระประธานในวิหารวัดป่าแดงหลวง
เจดีย์วัดป่าแดงหลวงร้าง
อุโบสถวัดป่าแดง
อัครเดช วงษ์พิทักษ์โรจน์

| อัครเดช วงษ์พิทักษ์โรจน์ |
| --- | --- |
อัครเดช ใน พ.ศ. 2566

สมาชิกสภาผู้แทนราษฎร จังหวัดราชบุรี เขต 4
อยู่ในวาระ
เริ่มดำรงตำแหน่ง  24 มีนาคม พ.ศ. 2562
ก่อนหน้า: ชะวรลัทธิ์ ชินธรรมมิตร
เขตเลือกตั้ง: อำเภอบ้านโป่ง
คะแนนเสียง: 54,815
โฆษกพรรครวมไทยสร้างชาติ
อยู่ในวาระ
เริ่มดำรงตำแหน่ง  30 มิถุนายน พ.ศ. 2566
ผู้นำ: พีระพันธุ์ สาลีรัฐวิภาค
 
ข้อมูลส่วนบุคคล
เกิด: 19 กันยายน พ.ศ. 2519 (48 ปี) จังหวัดราชบุรี ประเทศไทย
พรรคการเมือง: ประชาธิปัตย์ (2553–2566) รวมไทยสร้างชาติ (2566–ปัจจุบัน)
ชื่อเล่น: มุ่ง

อัครเดช วงษ์พิทักษ์โรจน์ (เกิด 19 กันยายน พ.ศ. 2519) ชื่อเล่น มุ่ง เป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) สมาชิกสภาผู้แทนราษฎรจังหวัดราชบุรี 2 สมัย และโฆษกพรรครวมไทยสร้างชาติ
ประวัติ

อัครเดช เกิดเมื่อวันที่ 19 กันยายน พ.ศ. 2519 ที่บ้านห้วยกระบอก ตำบลกรับใหญ่ อำเภอบ้านโป่ง จังหวัดราชบุรี เป็นบุตรของ นายวุฒิพงษ์ วงษ์พิทักษ์โรจน์ ประธานบริษัทในเครือวงษ์พิทักษ์ และนางสมจิตต์ วงษ์พิทักษ์โรจน์ อัครเดชเข้าศึกษาที่โรงเรียนดรุณาราชบุรี ก่อนจะย้ายมาโรงเรียนสามเสนวิทยาลัย ในระดับมัธยมศึกษาตอนปลาย เขาจบปริญญาตรีคณะวิทยาศาสตร์ จุฬาลงกรณ์มหาวิทยาลัย ระหว่างนั้นยังเป็นนักเรียนแลกเปลี่ยนวัฒนธรรมไทย-แคนาดา และปริญญาโท MBA (บริหารธุรกิจมหาบัณฑิต) วิทยาลัยบัณฑิตศึกษาการจัดการ มหาวิทยาลัยขอนแก่น วิทยาเขตกรุงเทพมหานคร
การทำงาน

ในช่วงแรก อัครเดชเทำงานในการดูแลธุรกิจครอบครัวบริษัทในเครือวงษ์พิทักษ์ ต่อมาในปี พ.ศ. 2553 เขาได้เข้าร่วมทำกิจกรรมกับพรรคประชาธิปัตย์ และได้รับการแต่งตั้งให้เป็นกะดอคณะกรรมาธิการการตำรวจ สภาผู้แทนราษฎร จากนั้นได้ไปช่วยงาน สรวุฒิ เนื่องจำนงค์ สมาชิกสภาผู้แทนราษฎรจังหวัดชลบุรี ซึ่งเป็นเพื่อนสมัยเรียนมหาวิทยาลัย อีกทั้งยังช่วยนายสรวุฒิหาเสียงในการเลือกตั้งสมาชิกสภาผู้แทนราษฎรในปี พ.ศ. 2554 ด้วย ต่อมาเขาได้รับการแต่งตั้งให้เป็นรองประธานกรรมาธิการกิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน สภาผู้แทนราษฎร และทำงานกับพรรคประชาธิปัตย์เรื่อยมา
ในปี พ.ศ. 2556 เขาได้รับการทาบทามจาก เฉลิมชัย ศรีอ่อน เลขาธิการพรรคประชาธิปัตย์ ให้มาลงสมัครรับเลือกตั้งสมาชิกสภาผู้แทนราษฎรในอำเภอบ้านโป่ง ถึงแม้การเลือกตั้งใน พ.ศ. 2557 จะเป็นโมฆะ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาก็ได้ลงสมัครในจังหวัดราชบุรี เขต 4 สังกัดพรรคประชาธิปัตย์ และได้รับเลือกตั้ง
ในปี พ.ศ. 2566 อัครเดชได้ลาออกจากพรรคประชาธิปัตย์ และลงสมัครรับเลือกตั้งสมาชิกสภาผู้แทนราษฎรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรครวมไทยสร้างชาติ และได้รับเลือกเป็นสมัยที่ 2 อีกทั้งยังได้รับการแต่งตั้งให้เป็นโฆษกพรรคในวันที่ 30 มิถุนายน ปีเดียวกัน และยังดำรงตำแหน่งประธานคณะกรรมาธิการ (กมธ.) การอุตสาหกรรม ในสภาผู้แทนราษฎรชุดที่ 26 อีกด้วย